พายุโซนร้อนเซินตินห์ อาจขึ้นฝั่งที่เวียดนาม 28 ต.ค.นี้
รองศาสตราจารย์เสรี ศุภราทิตย์ ศูนย์การเปลี่ยนแปลงภูมิอากาศและภัยพิบัติ ม.รังสิต เปิดเผยว่า พายุโซนร้อน เซินตินห์ กำลังเคลื่อนตัวไปทางทิศตะวันตกเฉียงเหนือ คาดว่าจะเข้าใกล้ชายฝั่งประเทศเวียดนาม วันที่ 27 ตุลาคมนี้ และจะเคลื่อนตัวขึ้นฝั่งทางภาคเหนือของเวียดนาม บริเวณกรุงฮานอย วันที่ 28 ตุลาคมนี้ โดยจะเริ่มส่งผลให้บริเวณภาคตะวันออกเฉียงเหนือตอนบนของประเทศไทย มีฝนเพิ่มมากขึ้น ตั้งแต่ช่วงกลางคืนของวันที่ 27 - 29 ตุลาคม ซึ่งเป็นผลดีสำหรับภาคตะวันออกเฉียงเหนือ ที่กำลังประสบกับปัญหาภัยแล้งอยู่ในขณะนี้ทั้งนี้ พายุโซนร้อน เซินตินห์ เป็นพายุลูกที่ 32 ที่ก่อตัวในมหาสมุทรแปซิฟิก ในปีนี้ ซึ่งค่าเฉลี่ยอยู่ที่ 31 ลูก ดังนั้นลูกนี้จึงเกินจากค่าเฉลี่ย แต่ปีที่แล้วมีพายุก่อตัวในมหาสมุทรแปซิฟิกขึ้นประมาณ 40 ลูก ดังนั้นจึงมีความเป็นไปได้ที่จะเกิดพายุขึ้นอีกด้านกรมอุตุนิยมวิทยา ประกาศเตือนให้ผู้ที่อาศัยอยู่ในภาคใต้ ระวังอันตรายจากฝนตกหนักถึงหนักมาก เพราะหย่อมความกดอากาศต่ำกำลังแรง ยังคงปกคลุมบริเวณภาคใต้ตอนกลาง พื้นที่ที่ต้องระวังคือ จังหวัดประจวบคีรีขันธ์ ชุมพร สุราษฎร์ธานี นครศรีธรรมราช ระนอง และพังงา
 พายุโซนร้อนเซินตินห์ จะเคลื่อนตัวทางทิศตะวันตกเฉียงเหนือ คาดว่าจะขึ้นฝั่งทางตอนบนของประเทศเวียดนามวันที่ 28 ตุลาคมนี้
ทิศตะวันตกเฉียงเหนือ,ประเทศเวียดนาม,พายุโซนร้อนเซินตินห์